124. ΑΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ  ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 451/10 της 11 Σεπτ./1 Οκτ. 2007  (ΦΕΚ Β΄1943) Έγκριση Κώδικα Δεοντολογίας για την Παροχή Υπηρεσιών Πολυμεσικής Πληροφόρησης  Έχοντας υπόψη: 1. Τις διατάξεις  α) του ν. 3431/2006 «Περί Ηλεκτρονικών Επικοινωνιών και άλλες Διατάξεις» (ΦΕΚ 13/Α/2006) και ιδίως το άρθρο 12, στοιχ. Γ, β) της υπ’ αριθμ. Οικ. 26634/924/3.5.2007 απόφασης του Υπουργού Μεταφορών και Επικοινωνιών «Εθνικό Σχέδιο Αριθμοδότησης των Υπηρεσιών Ηλεκτρονικών Επικοινωνιών» (ΦΕΚ 768/B/2007),  γ) της υπ’ αριθμ. 441/121/2007 απόφασης της ΕΕΤΤ «Κανονισμός Διαχείρισης και Εκχώρησης Αριθμών των Αριθμοδοτικών Πόρων του Εθνικού Σχεδίου Αριθμοδότησης» (ΦΕΚ 1260/Β/2007), δ) της υπ’ αριθμ. 390/3/2006 απόφασης της ΕΕΤΤ «Κανονισμός Γενικών Αδειών» (ΦΕΚ 748/Β/2006), ε) της υπ’ αριθμ. 68141/1995 υπουργικής απόφασης «Κώδικας Δεοντολογίας Άσκησης Τηλεπικοινωνιακών Δραστηριοτήτων» (ΦΕΚ 581/Β/1995),  (Μετά τη σελ. 386,676) Σελ. 386,677 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.124 2. Τα αποτελέσματα της από 5 Μαΐου 2006 έως και 5 Ιουνίου 2006 διενεργηθείσας από την ΕΕΤΤ δημόσιας διαβούλευσης αναφορικά με τον Κώδικα Δεοντολογίας για την Παροχή Υπηρεσιών Πολυμεσικής Πληροφόρησης,  3. Το γεγονός ότι από την παρούσα δεν προκύπτει δαπάνη σε βάρος του κρατικού προϋπολογισμού, αποφασίζει:  ΑΡΘΡΟ 1 Σκοπός και Πεδίο Εφαρμογής 1. Σκοπός της παρούσας απόφασης είναι η θέσπιση κανόνων δεοντολογίας που διέπουν την παροχή των Υπηρεσιών Πολυμεσικής Πληροφόρησης (ΥΠΠ). Οι θεσπιζόμενοι με την παρούσα κανόνες συμπληρώνουν/διευκρινίζουν τις διατάξεις της ελληνικής και κοινοτικής νομοθεσίας σχετικά με την άσκηση δραστηριοτήτων ηλεκτρονικών επικοινωνιών που διέπουν την παροχή ΥΠΠ.  2. Οι διατάξεις της παρούσας εφαρμόζονται και διέπουν την παροχή Υπηρεσιών Πολυμεσικής Πληροφόρησης μέσω δικτύων ηλεκτρονικών επικοινωνιών εγκατεστημένων και λειτουργούντων στην ημεδαπή.  3. Για τους σκοπούς της παρούσας, οι Υπηρεσίες Πολυμεσικής Πληροφόρησης διακρίνονται στις ακόλουθες κατηγορίες:  α. Υπηρεσίες Οπτικής Και Ηχητικής Πληροφόρησης (ΟΗΠ) β. Υπηρεσίες μέσω διαδικτύου (Internet)  γ. Υπηρεσίες σύντομων μηνυμάτων (Short Messages Services-SMS) προστιθέμενης αξίας (PSMS) και πολυμεσικών μηνυμάτων (Multimedia Messages Services – MMS) προστιθέμενης αξίας (PMMS) 4. Η παρούσα απόφαση δεν αφορά τη ρύθμιση του περιεχομένου των Υπηρεσιών Πολυμεσικής Πληροφόρησης.  ΑΡΘΡΟ 10 Κυρώσεις Σε περίπτωση διαπίστωσης παραβίασης των διατάξεων του παρόντος Κώδικα, η ΕΕΤΤ δύναται να επιβάλλει τις προβλεπόμενες στο άρθρο 63 του ν. 3431/2006 «Περί Ηλεκτρονικών Επικοινωνιών και άλλες διατάξεις» (ΦΕΚ 13/Α/2006), διοικητικές κυρώσεις. ΑΡΘΡΟ 11 Έναρξη ισχύος Η ισχύς του παρόντος αρχίζει τρεις μήνες από τη δημοσίευσή του στην Εφημερίδα της Κυβερνήσεως. ΑΡΘΡΟ 2 Ορισμοί 1. Για τις ανάγκες ερμηνείας και εφαρμογής των διατάξεων της παρούσας απόφασης, οι ακολούθως τιθέμενοι εντός εισαγωγικών όροι έχουν την έναντι αυτών σημειούμενη έννοια:   “Υπηρεσίες Πολυμεσικής Πληροφόρησης (ΥΠΠ)”: Οι υπηρεσίες ηλεκτρονικών επικοινωνιών που αφορούν τη μετάδοση πληροφορίας/περιεχομένου σε δίκτυα ηλεκτρονικών επικοινωνιών, των οποίων η τιμολόγηση πραγματοποιείται  Σελ. 386,678 Τεύχος      Σελ.        μέσω της χρέωσης των κλήσεων προς αριθμοδοτικούς πόρους του Εθνικού Σχεδίου Αριθμοδότησης, ιδίως των σειρών 901, 909, 14, 190-195 και 54. Οι υπηρεσίες αυτές περιλαμβάνουν τις υπηρεσίες τηλεηχοπληροφόρησης (Audiotext), τις υπηρεσίες οπτικής τηλεπληροφόρησης (Videotext), τις υπηρεσίες σύντομων μηνυμάτων (SMS) προστιθέμενης αξίας και τις υπηρεσίες πολυμεσικών μηνυμάτων (MMS) προστιθέμενης αξίας. Η παροχή ΥΠΠ δύναται να πραγματοποιείται και μέσω του Διαδικτύου (Internet). «Πάροχος Υπηρεσιών Πολυμεσικής Πληροφόρησης»: Το φυσικό ή νομικό πρόσωπο το οποίο μέσω ειδικής τερματικής υποδομής παρέχει Υπηρεσίες Πολυμεσικής Πληροφόρησης και στο οποίο έχουν πρωτογενώς από την ΕΕΤΤ ή δευτερογενώς από άλλο πάροχο εκχωρηθεί αριθμοδοτικοί πόροι για την παροχή των ΥΠΠ.  «Πάροχος Δικτύου»: Η επιχείρηση στην οποία έχουν πρωτογενώς από την ΕΕΤΤ εκχωρηθεί οι αριθμοί μέσω των οποίων παρέχονται οι ΥΠΠ και η οποία δευτερογενώς εκχωρεί τους εν λόγω αριθμούς στον Πάροχο ΥΠΠ. Είναι δυνατόν ο Πάροχος ΥΠΠ και ο Πάροχος Δικτύου να ταυτίζονται. Στην περίπτωση φορητότητας αριθμών, ο Πάροχος Δικτύου είναι ο πάροχος-δέκτης των αριθμών. «Πάροχος Δικτύου Εκκίνησης Κλήσης»: O πάροχος ηλεκτρονικών επικοινωνιών στο δίκτυο του οποίου συνδέεται ο τελικός χρήστης της ΥΠΠ και μέσω του οποίου έχει πρόσβαση στην ΥΠΠ. Είναι δυνατόν ο Πάροχος Δικτύου και ο Πάροχος Δικτύου Εκκίνησης Κλήσης να ταυτίζονται. Στην έννοια του Παρόχου Δικτύου Εκκίνησης Κλήσης εμπίπτουν και οι πάροχοι που παρέχουν υπηρεσίες μέσω αδεσμοποίητης πρόσβασης στον τοπικό βρόχο.  22.ΔΑ.α.124 Οργάνωση και Λειτουργία των Τηλεπικοινωνιών - Ε.Ε.Τ.Τ. “Κλήση”: Οποιαδήποτε επικοινωνία δια μέσου ενός δικτύου ηλεκτρονικών επικοινωνιών είτε αυτή πραγματοποιείται από τον Τελικό Χρήστη είτε από τον πάροχο των υπηρεσιών ή διευκολύνεται από αυτόν. Στην έννοια της κλήσης περιλαμβάνεται και η αποστολή/λήψη σύντομου/πολυμεσικού μηνύματος προστιθέμενης αξίας (PSMS/PMMS). «“Υπηρεσία Πολυμεσικής Πληροφόρησης με συνδρομή”: Η ΥΠΠ, η οποία περιλαμβάνει με ή χωρίς κόστος εγγραφή του χρήστη και τακτική (όπως εβδομαδιαία, δεκαπενθήμερη, μηνιαία) χρέωση του χρήστη εξαρτημένη ή μη από το περιεχόμενο που λαμβάνει ή αποστέλλει.» Το μέσα σε « » εδάφιο προστέθηκε με την παρ. Α.1 της με αριθ Α.Π. 531/67/23-28 Ιουλ. 2009 (ΦΕΚ Β΄1551) απόφ. ΕΕΤΤ. Σύμφωνα δε με την παρ. Β της ίδιας απόφασης , ισχύει δύο μήνες από τη δημοσίευσή της στην Εφημερίδα της Κυβερνήσεως. 2. Επιπλέον ισχύουν οι ορισμοί του άρθρου 2 του ν. 3431/2006 «Περί Ηλεκτρονικών Επικοινωνιών και άλλες Διατάξεις» (ΦΕΚ 13/Α/2006), του άρθρου 2 της υπ’ αριθμ. Οικ. 26634/924/3.5.2007 απόφασης του Υπουργού Μεταφορών και Επικοινωνιών «Εθνικό Σχέδιο Αριθμοδότησης των Υπηρεσιών Ηλεκτρονικών Επικοινωνιών» (ΦΕΚ 768/Β/2007), του άρθρου 2 της υπ’ αριθμ. 441/121/21.6.2007 απόφασης της ΕΕΤΤ  «Κανονισμός Διαχείρισης και Εκχώρησης των Αριθμοδοτικών Πόρων του Εθνικού Σχεδίου Αριθμοδότησης» και του άρθρου 2 της υπ’ αριθμ. 254/71/31.5.2002 απόφασης της ΕΕΤΤ «Κανονισμός Εισαγωγής της Φορητότητας Αριθμών στην Ελληνική Αγορά» (ΦΕΚ 791/Β/2002), όπως εκάστοτε ισχύουν.  ΑΡΘΡΟ 3 Προϋποθέσεις παροχής ΥΠΠ / Γενικές Υποχρεώσεις Παρόχων 1. Η παροχή ΥΠΠ επιτρέπεται υπό τις προϋποθέσεις και τους όρους που προβλέπονται στις σχετικές διατάξεις. α) του ν. 3431/2006 «Περί Ηλεκτρονικών Επικοινωνιών και άλλες Διατάξεις»,  β) της υπ’ αριθμ. 390/3/2006 απόφασης της ΕΕΤΤ «Κανονισμός Γενικών Αδειών»,  γ) της υπ’ αριθμ. Οικ. 26634/924/3.5.2007 απόφασης του Υπουργού Μεταφορών και Επικοινωνιών «Εθνικό Σχέδιο Αριθμοδότησης των Υπηρεσιών Ηλεκτρονικών Επικοινωνιών»,  δ) της υπ’ αριθμ. 441/121/2007 απόφασης της ΕΕΤΤ «Κανονισμός Διαχείρισης και Εκχώρησης  Αριθμών των Αριθμοδοτικών Πόρων του Εθνικού Σχεδίου Αριθμοδότησης», ε) των λοιπών σχετικών διατάξεων του πλαισίου που ρυθμίζει τα θέματα των ηλεκτρονικών επικοινωνιών και  στ) της παρούσας απόφασης, όπως εκάστοτε ισχύουν.  Η συμμόρφωση με τις ανωτέρω διατάξεις δεν απαλλάσσει τον Πάροχο Υπηρεσιών Πολυμεσικής Πληροφόρησης από άλλες υποχρεώσεις που προκύπτουν από την ισχύουσα νομοθεσία και σχετίζονται με το είδος των υπηρεσιών που παρέχει. 2. Η πρόσβαση όλων των Τελικών Χρηστών των Δικτύων Εκκίνησης Κλήσης προς όλες τις ΥΠΠ είναι ελεύθερη, με την επιφύλαξη των όσων ορίζονται στις διατάξεις της κείμενης νομοθεσίας.  3. Ο Τελικός Χρήστης δύναται με αίτησή του προς τον Πάροχο του Δικτύου Εκκίνησης Κλήσης να ζητήσει τη φραγή της πρόσβασής του σε όλες τις ΥΠΠ. Στην περίπτωση αυτή ο Πάροχος του Δικτύου Εκκίνησης Κλήσης υποχρεούται να ικανοποιήσει το αίτημα, εφόσον αυτό είναι τεχνικά εφικτό. 4. Ο Πάροχος ΥΠΠ είναι υπεύθυνος για τη συμμόρφωση με τις διατάξεις της κείμενης νομοθεσίας που διέπουν την παροχή των ΥΠΠ, συμπεριλαμβανομένων των διατάξεων της παρούσας απόφασης. 5. Ο Πάροχος Δικτύου διασφαλίζει με κάθε δυνατό τρόπο ότι οι αριθμοδοτικοί πόροι, οι οποίοι έχουν πρωτογενώς εκχωρηθεί σε αυτόν από την ΕΕΤΤ, χρησιμοποιούνται για την παροχή ΥΠΠ σύμφωνα με τα οριζόμενα στην κείμενη νομοθεσία για τους εν λόγω αριθμούς, ανεξαρτήτως της ύπαρξης δευτερογενούς εκχώρησης σε άλλον εκδοχέα ή όχι.  6. Ο Πάροχος ΥΠΠ, ο Πάροχος Δικτύου και ο Πάροχος Δικτύου Εκκίνησης Κλήσεων υποχρεούνται να εξετάζουν τις υποβαλλόμενες σε αυτούς καταγγελίες καταναλωτών, σύμφωνα με το άρθρο 8 της παρούσας απόφασης.  7. Ο Πάροχος ΥΠΠ, ο Πάροχος Δικτύου και ο Πάροχος Δικτύου Εκκίνησης Κλήσης υποχρεούνται να παρέχουν στην ΕΕΤΤ κατόπιν αιτήματός της, οποιαδήποτε πληροφορία αυτή απαιτήσει, για τον έλεγχο της συμμόρφωσής τους με τους όρους της παρούσας, σύμφωνα με τα οριζόμενα στο άρθρο 64 του ν. 3431/2006, όπως εκάστοτε ισχύει. (Μετά τη σελ. 386,678) Σελ. 386,679 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.124 ΑΡΘΡΟ 4 Όροι παροχής ΥΠΠ 1. Με την επιφύλαξη των διατάξεων της κείμενης νομοθεσίας περί προστασίας δεδομένων προσωπικού χαρακτήρα και της ιδιωτικής ζωής στον τομέα των ηλεκτρονικών επικοινωνιών, όπως εκάστοτε ισχύει, ο Πάροχος Δικτύου Εκκίνησης Κλήσης, ο Πάροχος του Δικτύου και ο Πάροχος ΥΠΠ οφείλουν να μην κοινοποιούν σε τρίτο πρόσωπο χωρίς την συναίνεση του Τελικού Χρήστη, η οποία κατά περίπτωση θα πρέπει να μπορεί να αποδεικνύεται, στοιχεία που αφορούν τη χρήση από αυτόν υπηρεσίας ή υπηρεσιών Πολυμεσικής Πληροφόρησης. Η παρούσα απαγόρευση δεν ισχύει σε περίπτωση απαίτησης των στοιχείων αυτών από διοικητική ή δικαστική αρχή. 2. Ο Πάροχος ΥΠΠ οφείλει να παρέχει ο ίδιος και ολοκληρωμένα την Υπηρεσία Πολυμεσικής Πληροφόρησης που διαφημίζει και να μην υποχρεώνει ούτε να παραπέμπει τον Τελικό Χρήστη σε λήψη επιπλέον υπηρεσιών/πληροφοριών που παρέχονται είτε από αυτόν είτε από άλλο Πάροχο Υπηρεσιών, για την ολοκλήρωση της ΥΠΠ που διαφημίζει.  3. Ο Πάροχος του Δικτύου Εκκίνησης Κλήσης, ο Πάροχος του Δικτύου και ο Πάροχος ΥΠΠ οφείλουν, με γραπτές απαντήσεις τους σε ενδιαφερομένους κατόπιν σχετικού αιτήματός τους, καθώς και με κάθε άλλο πρόσφορο τρόπο, να παρέχουν, εντός 20 ημερών από την υποβολή του αιτήματος, ενημέρωση ως προς:  α) την ταυτότητα του Παρόχου Δικτύου ή του Παρόχου ΥΠΠ και, κατά περίπτωση, την επωνυμία, το διακριτικό τίτλο, το Νόμιμο Εκπρόσωπο, τη διεύθυνση της έδρας και τον αριθμό τηλεφώνου των γραφείων του Παρόχου ΥΠΠ, β) τις παρεχόμενες ΥΠΠ,  γ) την αναλυτική χρέωση των παρεχομένων ΥΠΠ,  δ) το δικαίωμα του Τελικού Χρήστη να αιτηθεί τη φραγή της πρόσβασής του σε ΥΠΠ.  «4. Οι Πάροχοι ΥΠΠ υποχρεούνται να δημιουργήσουν γραμμή βοήθειας/παραπόνων (HELP LINE), όχι πρόσθετης χρέωσης, η οποία πρέπει να αναφέρεται στις ανακοινώσεις - διαφημίσεις της ΥΠΠ και η οποία δεν θα απαντά μόνο με ηχογραφημένο μήνυμα. Οι καταναλωτές, οι οποίοι κάνουν χρήση της γραμμής αυτής, πρέπει να μπορούν να καλούν και να επικοινωνούν απευθείας με στέλεχος  Σελ. 386,680 Τεύχος      Σελ.        του τμήματος εξυπηρέτησης του παρόχου ΥΠΠ, τουλάχιστον κατά τις εργάσιμες ημέρες και ώρες.» Η παρ. 4 τροποποιήθηκε ως άνω από την παρ. Α.2 της με αριθ Α.Π. 531/67/23-28 Ιουλ. 2009 (ΦΕΚ Β΄1551) απόφ. ΕΕΤΤ. Σύμφωνα δε με την παρ. Β της ίδιας απόφασης , ισχύει δύο μήνες από τη δημοσίευσή της στην Εφημερίδα της Κυβερνήσεως. 5. Για την ενημέρωση των καταναλωτών μέσω του προωθητικού υλικού (ιδίως εντύπου ή ηλεκτρονικού) των Παρόχων ΥΠΠ ισχύουν τα οριζόμενα στην παρούσα απόφαση, στους όρους Γενικών Αδειών, στις σχετικές Αποφάσεις της ΕΕΤΤ, καθώς επίσης και στην κείμενη νομοθεσία που διέπει την παροχή υπηρεσιών διαφήμισης, όπως εκάστοτε ισχύουν, με την επιφύλαξη των διατάξεων της νομοθεσίας περί Προστασίας Δεδομένων Προσωπικού Χαρακτήρα και της Ιδιωτικής Ζωής στον Τομέα των Ηλεκτρονικών Επικοινωνιών. 6. Οι Πάροχοι ΥΠΠ πρέπει να δηλώνουν με σαφήνεια σε κάθε προωθητικό υλικό πλήρη περιγραφή της χρέωσης και, ειδικότερα, κατά περίπτωση, είτε την εφάπαξ συνολική χρέωση ανεξαρτήτως χρόνου κλήσης, είτε τη χρέωση ανά χρονική μονάδα καθώς και την αναγωγή αυτής σε ευρώ ανά λεπτό, συμπεριλαμβανομένου του αναλογούντος Φόρου Προστιθέμενης Αξίας (ΦΠΑ). Ειδικότερα για τα σύντομα μηνύματα προστιθέμενης αξίας και πολυμεσικά μηνύματα προστιθέμενης αξίας, οι Πάροχοι ΥΠΠ υποχρεούνται να δηλώνουν σε κάθε προωθητικό υλικό σαφή περιγραφή της χρέωσης, και ιδίως, κατά περίπτωση, την τιμολόγηση ανά μήνυμα, το συνολικό αριθμό μηνυμάτων που απαιτούνται για την παροχή της υπηρεσίας και το συνολικό μέγιστο κόστος της υπηρεσίας για τον χρήστη, συμπεριλαμβανομένου του αναλογούντος Φόρου Προστιθέμενης Αξίας (ΦΠΑ).  22.ΔΑ.α.124 Οργάνωση και Λειτουργία των Τηλεπικοινωνιών - Ε.Ε.Τ.Τ. Κατά τη διαφημιστική προβολή των υπηρεσιών, πρέπει οι τιμές χρέωσης να αναγράφονται ευκρινώς, σε οριζόντια διάταξη και να εμφανίζονται σε κάθε μία επιφάνεια προβολής σε περιπτώσεις έντυπης ή τηλεοπτικής ή πολυμεσικής διαφήμισης, ή να ανακοινώνονται με σαφήνεια, κατά περίπτωση ανά λεπτό, ανά κλήση ή ανά μήνυμα, καθώς και το συνολικό αριθμό μηνυμάτων που απαιτούνται για την παροχή της υπηρεσίας, εάν η διαφημιστική προβολή γίνεται αποκλειστικά μέσω ήχου από ηλεκτρονικό ή άλλο μέσο. Στην περίπτωση τηλεοπτικής ή πολυμεσικής διαφήμισης πρέπει το ύψος της χρέωσης να αναγράφεται σύμφωνα με τα οριζόμενα στα ανωτέρω, καθ’ όλη την χρονική διάρκεια της διαφήμισης σταθερά και όχι με κυλιόμενη λεζάντα (trailer). 7. Για την εκπλήρωση του ως άνω όρου, ορίζεται ότι τα στοιχεία περιεχομένου και τιμολόγησης των ΥΠΠ πρέπει κατά τη διαφήμισή τους να είναι ευανάγνωστα, εμφανή, οριζόντια και να παρουσιάζονται κατά τέτοιο τρόπο ώστε να μην απαιτείται αποκρυπτογραφική εξέτασή τους.  8. Ο Πάροχος ΥΠΠ αναφέρει σε κάθε προωθητικό υλικό, ευκρινώς, την ταυτότητα και τα στοιχεία επικοινωνίας του Παρόχου ΥΠΠ, ώστε να παρέχεται η δυνατότητα άμεσης επικοινωνίας των Τελικών Χρηστών με αυτόν. Πιο συγκεκριμένα:  α) Κατά την προώθηση των ΥΠΠ μέσω των ηλεκτρονικών Μέσων Μαζικής Ενημέρωσης (ΜΜΕ) (π.χ. τηλεόραση, ραδιόφωνο, SMS), μη συμπεριλαμβανομένου του διαδικτύου, η ταυτότητα του Παρόχου αποτελείται από την επωνυμία της επιχείρησης ή το διακριτικό τίτλο αυτής και τα στοιχεία της επικοινωνίας περιλαμβάνουν τουλάχιστον τη γραμμή βοηθείας/παραπόνων (HELP LINE) όχι πρόσθετης χρέωσης, όπως ορίζεται στην παράγραφο 4 του παρόντος άρθρου.  β) Στην περίπτωση προώθησης των ΥΠΠ μέσω των έντυπων ΜΜΕ και του διαδικτύου, η ταυτότητα του Παρόχου αποτελείται από την επωνυμία της επιχείρησης ή το διακριτικό τίτλο αυτής, τη γραμμή βοηθείας/παραπόνων (HELP LINE) όχι πρόσθετης χρέωσης, όπως ορίζεται στην παράγραφο 4 του παρόντος άρθρου και την πλήρη ταχυδρομική διεύθυνση, συμπεριλαμβανομένου του Ταχυδρομικού Κώδικα. Προαιρετικά, μπορεί να αναγράφεται και η ηλεκτρονική διεύθυνση. 9. Οι Πάροχοι ΥΠΠ είναι υποχρεωμένοι να δημοσιεύουν πίνακα (Πίνακας ΥΠΠ), στον οποίο αναγράφονται όλες οι ΥΠΠ που παρέχουν, με τα ακόλουθα στοιχεία:  α) τίτλος,  β) αριθμός στον οποίο παρέχεται η ΥΠΠ,  γ) σύντομη περιγραφή της ΥΠΠ,  δ) τιμοκατάλογος,  ε) αν αφορά υπηρεσία ενηλίκων ή όχι,  στ) τρόπος μετάδοσης της πληροφορίας (π.χ. φωνή, data, sms).  Η δημοσίευση του Πίνακα ΥΠΠ γίνεται στην ιστοσελίδα των Παρόχων ΥΠΠ ή εναλλακτικά φιλοξενείται στην ιστοσελίδα των αντίστοιχων Παρόχων Δικτύου και είναι εύκολα προσβάσιμος στους καταναλωτές. Οι Πάροχοι υποχρεούνται να ενημερώνουν τα ανωτέρω στοιχεία ανελλιπώς και σε τακτά χρονικά διαστήματα. Σε κάθε περίπτωση, οποιαδήποτε αλλαγή στα ανωτέρω στοιχεία των παρεχόμενων ΥΠΠ καταχωρείται στον Πίνακα ΥΠΠ, το αργότερο εντός της επόμενης ημέρας στην οποία επέρχεται η αλλαγή. 10. Οι Τελικοί Χρήστες δεν μπορούν να συνδέονται με τις Υπηρεσίες ΥΠΠ μέσω άλλων Υπηρεσιών ΥΠΠ. «11. Ειδικότερα για τις ΥΠΠ με συνδρομή, κάθε προωθητικό υλικό πρέπει να δηλώνει με σαφήνεια ότι η συγκεκριμένη υπηρεσία είναι με συνδρομή, με ευκρινή και ευανάγνωστα στοιχεία. Κάθε προωθητικό υλικό πρέπει να δηλώνει με σαφήνεια το ενδεχόμενο κόστος εγγραφής, καθώς και το συνολικό κόστος της ΥΠΠ με συνδρομή ανά μονάδα χρέωσης, (π.χ. αν η ΥΠΠ χρεώνεται ανά εβδομάδα, θα πρέπει να αναγράφεται το κόστος της ΥΠΠ ανά εβδομάδα).  12. Κάθε αίτημα του Τελικού Χρήστη για να εγγραφεί σε υπηρεσία με συνδρομή πρέπει να αποτελεί ανεξάρτητη συναλλαγή, με στόχο την εγγραφή του και δεν πρέπει να συγχέεται με αίτημα του Τελικού Χρήστη για την απόκτηση περιεχομένου ή υπηρεσίας που δεν αποτελούν μέρος της ΥΠΠ με συνδρομή (π.χ. απαντήσεις σε ένα παιχνίδι γνώσεων)  13. Τα προωθητικά σύντομα μηνύματα (SMS) πρέπει να καθιστούν σαφές στον Τελικό Χρήστη ότι η απάντηση σε αυτά πρόκειται να οδηγήσει στην παροχή ΥΠΠ. 14. Υπηρεσίες, οι οποίες προσφέρονται στον Τελικό Χρήστη άνευ κόστους, δεν πρέπει να συνδέονται άμεσα με ΥΠΠ, εκτός αν ο Τελικός Χρήστης ενημερώνεται σαφώς και επαρκώς για τη χρέωση της ΥΠΠ και έχει παράσχει την σαφή του συγκατάθεση. (Μετά τη σελ. 386,680) Σελ. 386,681 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.124 15. Για τις υπηρεσίες με συνδρομή των οποίων η προώθηση γίνεται μέσω διαδικτύου, θα πρέπει όλες οι πληροφορίες που απαιτούνται από τις ανωτέρω παραγράφους, καθώς και η πληροφορία σχετικά με τον τρόπο διαγραφής από την υπηρεσία, να εμφανίζονται σε ευδιάκριτο για τον καταναλωτή σημείο της ιστοσελίδας. Σε κάθε περίπτωση, δεν πρέπει να απαιτείται να μετακινήσει ο ίδιος ο χρήστης το παράθυρο προς τα κάτω (scroll down) ή να επεκτείνει το παράθυρο προκειμένου να δει τις πληροφορίες αυτές.» Οι παρ. 11,12,13,14,15 προστέθηκαν με την παρ. Α.3 της με αριθ Α.Π. 531/67/23-28 Ιουλ. 2009 (ΦΕΚ Β΄1551) απόφ. ΕΕΤΤ. Σύμφωνα δε με την παρ. Β της ίδιας απόφασης , ισχύει δύο μήνες από τη δημοσίευσή της στην Εφημερίδα της Κυβερνήσεως. ΑΡΘΡΟ 5 Ειδικοί όροι παροχής υπηρεσιών  Οπτικής και Ηχητικής Πληροφόρησης Οι ειδικοί όροι παροχής υπηρεσιών Οπτικής και Ηχητικής Πληροφόρησης (ΟΗΠ) ισχύουν συμπληρωματικά των ως άνω αναφερόμενων στο άρθρο 4 όρων 1. Η παροχή υπηρεσιών ΟΗΠ δεν αποτελεί ούτε υποκαθιστά την παροχή δημόσιας τηλεφωνικής υπηρεσίας. Η παροχή υπηρεσίας ΟΗΠ δεν συνιστά παροχή υπηρεσίας φωνητικής τηλεφωνίας.  2. Ο Πάροχος Υπηρεσιών ΟΗΠ, κατά την έναρξη της κλήσης, υποχρεούται να παρέχει με ηχογραφημένο μήνυμα, ατελώς για τον χρήστη, σαφή περιγραφή της χρέωσης και, ειδικότερα, ανά περίπτωση, είτε την εφάπαξ συνολική χρέωση ανεξαρτήτως χρόνου κλήσης, είτε τη χρέωση ανά χρονική μονάδα καθώς και την αναγωγή αυτής σε ευρώ ανά λεπτό, συμπεριλαμβανομένου του αναλογούντος Φόρου Προστιθέμενης Αξίας (ΦΠΑ). Στο ίδιο μήνυμα περιλαμβάνεται υποχρεωτικά ενημέρωση για την ταυτότητα του Παρόχου ΟΗΠ. 3. Οι υπηρεσίες ΟΗΠ δεν θέτουν τον Τελικό Χρήστη σε υπερβολική αναμονή ούτε δημιουργούν αδικαιολόγητη καθυστέρηση για τη σύνδεση του Τελικού Χρήστη με την υπηρεσία. Σε κάθε περίπτωση, ο Τελικός Χρήστης δεν χρεώνεται για την αναμονή ούτε για την καθυστέρηση αυτή για τη σύνδεση με την υπηρεσία και ενημερώνεται εκ των προτέρων για την απουσία χρέωσης. Αν αυτό δεν είναι τεχνικά εφικτό, οι Πάροχοι ΟΗΠ δεν απαντούν σε κλήση καταναλωτή, αν δεν υπάρχει διαθέσιμη  Σελ. 386,682 Τεύχος      Σελ.        γραμμή για την παροχή της υπηρεσίας. Σε κάθε περίπτωση, οι πάροχοι ΟΗΠ φροντίζουν να τερματίζουν άμεσα τις κλήσεις ώστε οι χρήστες να μην χρεώνονται όταν δεν λαμβάνουν υπηρεσίες. 4. Οι υπηρεσίες ΟΗΠ δεν συνδυάζουν τη διάρκεια των τηλεπικοινωνιακών συνδέσεων που ο Τελικός Χρήστης κάνει με μία συγκεκριμένη Υπηρεσία ΟΗΠ, με τη λήψη παντός είδους βραβείου, δώρου, τη συμμετοχή σε κληρώσεις, διαγωνισμούς και την αποκόμιση κερδών. Τα παραπάνω δεν επιτρέπεται να αποτελούν κίνητρο για την επιμήκυνση της διάρκειας των συνδέσεων. 5. Οι Πάροχοι ΟΗΠ αποφεύγουν τις άσκοπες και επαναλαμβανόμενες αντικαταστάσεις υπηρεσιών, οι οποίες παρέχονται μέσω ενός αριθμού κλήσης προκειμένου να αποφεύγεται η πρόκληση σύγχυσης στους τελικούς χρήστες. Στην περίπτωση τέτοιας αντικατάστασης, σχετική πρότερη ενημέρωση παρέχεται ατελώς στον Τελικό Χρήστη, στην αρχή της κλήσης για διάστημα τριών (3) μηνών από την συντελεσθείσα αλλαγή. 6. Στην περίπτωση που οι υπηρεσίες ΟΗΠ δεν λειτουργούν σε 24ωρη βάση, οι ώρες διάθεσης των Υπηρεσιών ΟΗΠ στο κοινό καθίστανται σαφείς με κάθε πρόσφορο τρόπο.  22.ΔΑ.α.124 Οργάνωση και Λειτουργία των Τηλεπικοινωνιών - Ε.Ε.Τ.Τ. 7.« α) Ο Πάροχος Υπηρεσιών ΟΗΠ υποχρεούται να ενημερώνει τον Τελικό Χρήστη στην αρχή της σύνδεσής του με ηχογραφημένο μήνυμα, ότι η υπηρεσία παρέχεται μόνο με την άδεια του προσώπου που πληρώνει τη σύνδεση με το δίκτυο ηλεκτρονικών επικοινωνιών. Εξαιρούνται οι υπηρεσίες ΟΗΠ των οποίων η παροχή δύναται να παρασχεθεί ολοκληρωμένα στον Τελικό Χρήστη σε λιγότερο από ένα λεπτό.» Το εδαφ. α΄ τροποποιήθηκε ως άνω από την παρ. Α.4 της με αριθ Α.Π. 531/67/23-28 Ιουλ. 2009 (ΦΕΚ Β΄1551) απόφ. ΕΕΤΤ. Σύμφωνα δε με την παρ. Β της ίδιας απόφασης , ισχύει δύο μήνες από τη δημοσίευσή της στην Εφημερίδα της Κυβερνήσεως. β) Όταν η Υπηρεσία ΟΗΠ απευθύνεται αποκλειστικά σε ενηλίκους, πέραν των ανωτέρω, ο Πάροχος ΟΗΠ υποχρεούται να ενημερώνει τον Τελικό Χρήστη στην αρχή της σύνδεσής του ότι η χρήση της εν λόγω υπηρεσίας ΟΗΠ μπορεί να πραγματοποιηθεί μόνο από άτομα που έχουν συμπληρώσει το 18ο έτος της ηλικίας τους. 8. Ο Πάροχος ΟΗΠ οφείλει να διακόπτει αυτόματα την σύνδεση του Τελικού Χρήστη με Υπηρεσία ΟΗΠ μετά την πάροδο των είκοσι (20) πρώτων λεπτών από την έναρξη της σύνδεσης.  ΑΡΘΡΟ 6 Ειδικοί όροι παροχής ΥΠΠ μέσω διαδικτύου  (Internet) Οι ειδικοί όροι παροχής ΥΠΠ μέσω διαδικτύου ισχύουν συμπληρωματικά των ως άνω αναφερόμενων στο άρθρο 4 όρων. 1. Οι Πάροχοι ΥΠΠ μέσω διαδικτύου λαμβάνουν κάθε δυνατό μέτρο προκειμένου να εξασφαλίσουν ότι οι συνδέσεις διαδικτύου, οι οποίες αναφέρονται στην υπηρεσία πολυμεσικής πληροφόρησης μέσω διαδικτύου, δεν παρέχουν λανθασμένες πληροφορίες σχετικά με το κόστος της Υπηρεσίας. 2. Οι Πάροχοι ΥΠΠ μέσω διαδικτύου εξασφαλίζουν ότι πριν τη σύνδεση του Τελικού Χρήστη με την Υπηρεσία ΟΗΠ, ο Τελικός Χρήστης ενημερώνεται για το γεγονός ότι πρόκειται να συνδεθεί με υπηρεσία υψηλής χρέωσης, για το κόστος της Υπηρεσίας είτε την εφάπαξ συνολική χρέωση ανεξαρτήτως χρόνου κλήσης, είτε τη χρέωση ανά χρονική μονάδα καθώς και την αναγωγή αυτής σε ευρώ ανά λεπτό, συμπεριλαμβανομένου του αναλογούντος Φόρου Προστιθέμενης Αξίας (ΦΠΑ) και για την ταυτότητα του Παρόχου Υπηρεσιών. Τα ανωτέρω στοιχεία για την ενημέρωση του Τελικού Χρήστη αναγράφονται ευδιάκριτα και με σαφήνεια σε  παράθυρο, το οποίο δεν εμποδίζεται από άλλα παράθυρα, γραφικά ή κείμενο. Στο πλαίσιο του ίδιου παραθύρου, ο Τελικός Χρήστης δίνει τη ρητή συγκατάθεσή του για τη σύνδεση με την Υπηρεσία, επιλέγοντας ένα κουμπί με την ένδειξη ΟΚ. 3. Οι Πάροχοι ΥΠΠ υποχρεούνται να εξασφαλίζουν ότι οι ήχοι επιλογής αριθμού (dialing) και διαποδιαμορφωτή (modem) δεν σιγούνται. 4. Στην περίπτωση όπου η ΥΠΠ μέσω διαδικτύου χρεώνεται ανά μονάδα χρόνου, οι Πάροχοι ΥΠΠ υποχρεούνται να εξασφαλίζουν ότι ένας ψηφιακός μετρητής χρόνου βρίσκεται διαρκώς στο παράθυρο εφαρμογής, το οποίο δίνει την πρόσβαση στην Υπηρεσία, επιδεικνύοντας συνεχώς τη διάρκεια σύνδεσης στην Υπηρεσία. Ο μετρητής είναι εμφανής και δεν εμποδίζεται από άλλα παράθυρα, γραφικά ή κείμενο. 5. Ο Πάροχος ΥΠΠ μέσω διαδικτύου υποχρεούται να διακόπτει αυτόματα την τηλεπικοινωνιακή σύνδεση του Τελικού Χρήστη με την Υπηρεσία, μετά την πάροδο των είκοσι (20) πρώτων λεπτών από την έναρξη της σύνδεσης.  6. Το λογισμικό που καθιστά δυνατή τη σύνδεση του Τελικού Χρήστη με την ΥΠΠ μέσω διαδικτύου δεν επιτρέπεται να αντικαθιστά μόνιμα τον αριθμό της σύνδεσης του υπολογιστή του Τελικού Χρήστη με το διαδίκτυο, με τον αριθμό υψηλής χρέωσης της Υπηρεσίας. 7. Το λογισμικό που καθιστά δυνατή τη σύνδεση του Τελικού Χρήστη με την ΥΠΠ μέσω διαδικτύου δεν επιτρέπεται να ενεργοποιεί τη σύνδεση με την Υπηρεσία χωρίς την παρέμβαση και τη ρητή συγκατάθεση του Τελικού Χρήστη. 8. Το λογισμικό που καθιστά δυνατή τη σύνδεση του Τελικού Χρήστη με την ΥΠΠ μέσω διαδικτύου δεν επιτρέπεται να παρέχει τη δυνατότητα στον Τελικό Χρήστη να επισκέπτεται άλλες διαδικτυακές σελίδες, χωρίς προηγουμένως να έχει αποσυνδεθεί από την Υπηρεσία, έτσι ώστε να συνεχίσει την πλοήγηση μέσω του επιλεγμένου αριθμού σύνδεσής του με το διαδίκτυο. 9. α. Οι πάροχοι ΥΠΠ μέσω διαδικτύου, δηλώνουν τις ΥΠΠ υποχρεωτικά στην ΕΕΤΤ, τουλάχιστον δέκα (10) εργάσιμες ημέρες πριν από την έναρξη της παροχής τους.  β. Τα στοιχεία που δηλώνονται στην ΕΕΤΤ ορίζονται στην παρ. 9 του άρθρου 4. Επίσης, δηλώνεται υποχρεωτικά στην ΕΕΤΤ και ο διαδικτυακός τόπος ή άλλο σημείο πρόσβασης της συγκεκριμένης υπηρεσίας.  (Μετά τη σελ. 386,682) Σελ. 386,683 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.124 γ. Η ΕΕΤΤ διατηρεί ενημερωμένο αρχείο με όλες τις ΥΠΠ, οι οποίες παρέχονται μέσω διαδικτύου και δημοσιεύει την πληροφορία αυτή στην ιστοσελίδα της. ΑΡΘΡΟ 7 Ειδικοί όροι παροχής Υπηρεσιών Σύντομων Μηνυμάτων (Short Message Services-SMS) Προστιθέμενης Αξίας (PSMS) και Πολυμεσικών Μηνυμάτων Προστιθέμενης Αξίας (PMMS) «Οι ειδικοί όροι παροχής Υπηρεσιών Σύντομων Μηνυμάτων (Short Message Services-SMS) Προστιθέμενης Αξίας (PSMS) και Πολυμεσικών Μηνυμάτων Προστιθέμενης Αξίας (PMMS) ισχύουν συμπληρωματικά των ως άνω αναφερόμενων στο άρθρο 4 όρων. 1. Ο Πάροχος Υπηρεσιών PSMS και PMMS, υποχρεούται να ενημερώνει κάθε Τελικό Χρήστη άμεσα μετά την αποστολή του πρώτου μηνύματος, για τα κάτωθι, κατά περίπτωση, στοιχεία:  α) την τιμολόγηση ανά μήνυμα β) τον συνολικό αριθμό μηνυμάτων που απαιτούνται για την παροχή της υπηρεσίας γ) το συνολικό μέγιστο κόστος της Υπηρεσίας για τον Τελικό Χρήστη, συμπεριλαμβανομένου του αναλογούντος Φόρου Προστιθέμενης Αξίας (ΦΠΑ) δ) την επωνυμία του Παρόχου ΥΠΠ και ε) την πληροφόρηση ότι η παρεχόμενη ΥΠΠ απευθύνεται αποκλειστικά σε ενηλίκους, εφόσον η παρεχόμενη ΥΠΠ απευθύνεται αποκλειστικά σε ενηλίκους. Η ενημέρωση για τα ανωτέρω παρέχεται ατελώς. 2. Εφόσον, ο Τελικός Χρήστης επιλέξει: α) μία υπηρεσία με συνδρομή στέλνοντας ένα σύντομο μήνυμα (SMS) ή πολυμεσικό μήνυμα (MMS), θα πρέπει να λάβει άμεσα ένα σύντομο μήνυμα, το οποίο θα του γνωστοποιεί ότι αφορά υπηρεσία με συνδρομή, θα τον ενημερώνει για το όνομα και το κόστος της υπηρεσίας ανά μονάδα χρέωσης (π.χ. αν η ΥΠΠ χρεώνεται ανά εβδομάδα), την επωνυμία του Παρόχου ΥΠΠ, και θα του ζητά ταυτόχρονα την συγκατάθεσή του για την εγγραφή του στη συνδρομητική υπηρεσία. Η εγγραφή θα ολοκληρωθεί όταν ο Τελικός Χρήστης αποστείλει το μήνυμα επιβεβαίωσης στο σχετικό σύντομο κωδικό. Η εγγραφή στην υπηρεσία με συνδρομή θα ολοκληρωθεί μόνο εφόσον ο Τελικός Χρήστης αποστείλει μήνυμα επιβεβαίωσης στον σχετικό σύντομο κωδικό για να παράσχει τη συγκατάθεσή του  Σελ. 386,684 Τεύχος      Σελ.        για την εγγραφή του στην υπηρεσία με συνδρομή. Μέχρι την ολοκλήρωση της εγγραφής του στην υπηρεσία, ο Τελικός Χρήστης δεν θα χρεώνεται με πρόσθετη χρέωση. β) μία υπηρεσία με συνδρομή μέσω διαδικτύου, εισάγοντας τον αριθμό του σε διαδικτυακή σελίδα, είτε πρέπει να λάβει άμεσα ένα σύντομο μήνυμα με κωδικό, τον οποίο και θα πρέπει να εισάγει στην ιστοσελίδα, είτε ένα σύντομο μήνυμα στο οποίο θα πρέπει να απαντήσει στην περίπτωση που αποδέχεται την εγγραφή στην υπηρεσία. Και στις δύο ως άνω περιπτώσεις, το σύντομο μήνυμα θα πρέπει να του γνωστοποιεί ότι αφορά υπηρεσία με συνδρομή, να τον ενημερώνει για το όνομα και το κόστος της υπηρεσίας ανά μονάδα χρέωσης (π.χ. αν η ΥΠΠ χρεώνεται ανά εβδομάδα) και την επωνυμία του Παρόχου ΥΠΠ. Η εγγραφή στην υπηρεσία με συνδρομή θα ολοκληρωθεί μόνο εφόσον ο Τελικός Χρήστης είτε εισάγει τον κωδικό στην σχετική ιστοσελίδα, είτε αποστείλει μήνυμα επιβεβαίωσης στον σχετικό σύντομο κωδικό, για να παράσχει τη συγκατάθεσή του για την εγγραφή του στην υπηρεσία με συνδρομή. Μέχρι την ολοκλήρωση της εγγραφής του στην υπηρεσία, ο Τελικός Χρήστης δεν χρεώνεται με πρόσθετη χρέωση. 3. Μετά την ολοκλήρωση της εγγραφής του Τελικού Χρήστη σε υπηρεσία με συνδρομή, όπως περιγράφεται ανωτέρω στην παράγραφο 2, ο Πάροχος Υπηρεσιών PSMS και PMMS, υποχρεούται να ενημερώνει τον Τελικό Χρήστη άμεσα με σύντομο μήνυμα για τα κάτωθι, στοιχεία:  α) το γεγονός, ότι έχει εγγραφεί σε υπηρεσία με συνδρομή και το όνομά ή σύντομη περιγραφή της υπηρεσίας αυτής, 22.ΔΑ.α.124 Οργάνωση και Λειτουργία των Τηλεπικοινωνιών - Ε.Ε.Τ.Τ. β) το κόστος της υπηρεσίας με συνδρομή ανά μονάδα χρέωσης συμπεριλαμβανομένου του αναλογούντος Φόρου Προστιθέμενης Αξίας (ΦΠΑ) (π.χ. αν η ΥΠΠ χρεώνεται ανά εβδομάδα),  γ) την επωνυμία του Παρόχου ΥΠΠ και τον αριθμό της γραμμής βοήθειας/παραπόνων δ) τον τρόπο, με τον οποίο μπορεί ο χρήστης να διαγραφεί, ε) την πληροφόρηση, ότι η παρεχόμενη ΥΠΠ απευθύνεται αποκλειστικά σε ενηλίκους, εφόσον η παρεχόμενη ΥΠΠ απευθύνεται αποκλειστικά σε ενηλίκους. Η ενημέρωση για τα ανωτέρω παρέχεται ατελώς. 4. Μια φορά μηνιαίως, η ανωτέρω ενημέρωση της παρ. 3 αποστέλλεται στους εγγεγραμμένους συνδρομητές κάθε ΥΠΠ. Η ενημέρωση αυτή παρέχεται ατελώς. 5. Η διαγραφή του Τελικού Χρήστη από ΥΠΠ με συνδρομή πρέπει είναι απλή και οι οδηγίες διαγραφής που παρέχονται στον Τελικό Χρήστη, σαφείς και κατανοητές. 6. Στην περίπτωση, όπου οι Υπηρεσίες PSMS και PMMS χρεώνονται με τη λήψη των PSMS ή PMMS, αυτό πρέπει να αναγράφεται σε κάθε προωθητικό υλικό των υπηρεσιών αυτών.» Το άρθρ. 7 τροποποιήθηκε ως άνω από την παρ. Α.5 της με αριθ Α.Π. 531/67/23-28 Ιουλ. 2009 (ΦΕΚ Β΄1551) απόφ. ΕΕΤΤ. Σύμφωνα δε με την παρ. Β της ίδιας απόφασης , ισχύει δύο μήνες από τη δημοσίευσή της στην Εφημερίδα της Κυβερνήσεως. ΑΡΘΡΟ 8 Καταγγελίες Καταναλωτών 1. Ο καταναλωτής υποβάλλει την καταγγελία του για την παροχή ΥΠΠ εγγράφως είτε στον Πάροχο Δικτύου Εκκίνησης Κλήσης είτε στον Πάροχο Δικτύου είτε στον Πάροχο ΥΠΠ.  2. Ο πάροχος που λαμβάνει την καταγγελία για την παροχή ΥΠΠ οφείλει να απαντά εγγράφως σε αυτή εντός αποκλειστικής προθεσμίας (20) είκοσι ημερών. Ο πάροχος που λαμβάνει την καταγγελία οφείλει να αποδίδει σε αυτή μοναδικό αριθμό αναφοράς (αριθμό πρωτοκόλλου) που περιλαμβάνει και την πληροφορία της ημερομηνίας παραλαβής. Ο εν λόγω αριθμός αναφοράς κοινοποιείται από τον πάροχο που λαμβάνει την καταγγελία στον καταναλωτή εφόσον αυτός αιτηθεί σχετικά. Σε κάθε περίπτωση η έγγραφη απάντηση του παρόχου προς τον καταναλωτή περιλαμβάνει τον μοναδικό αριθμό αναφοράς του παραπόνου/καταγγελίας. 3. Ο Πάροχος Δικτύου Εκκίνησης Κλήσης ενημερώνει άμεσα τον Πάροχο Δικτύου για κάθε καταγγελία καταναλωτή που τον αφορά. Ο Πάροχος Δικτύου ενημερώνει τον Πάροχο ΥΠΠ άμεσα για κάθε καταγγελία καταναλωτή που τον αφορά. Ο Πάροχος ΥΠΠ τηρεί πλήρως ενημερωμένο συνοπτικό κατάλογο και σχετικό αρχείο των καταγγελιών καταναλωτών που λαμβάνει είτε απευθείας είτε μέσω άλλων παρόχων είτε με οποιοδήποτε άλλο τρόπο, ανά παρεχόμενη ΥΠΠ. Στον εν λόγω κατάλογο καταγγελιών περιλαμβάνεται και η πληροφορία του τρόπου αντιμετώπισης κάθε καταγγελίας. Το σχετικό αρχείο καλύπτει τουλάχιστον την περίοδο των τελευταίων δύο ετών. 4. Ο πάροχος που λαμβάνει καταγγελία καταναλωτή για την παροχή ΥΠΠ εξετάζει ενδελεχώς και σε συνεργασία με τους άλλους εμπλεκόμενους παρόχους το περιεχόμενο της καταγγελίας και μεριμνά για την παροχή ολοκληρωμένης απάντησης στην καταγγελία του καταναλωτή εντός της οριζόμενης στην παράγραφο 2 προθεσμίας. Η εξέταση των καταγγελιών δεν περιορίζεται μόνο στον έλεγχο καταγραφής των στοιχείων της κλήσης στην αναλυτική κατάσταση κλήσεων αλλά καλύπτει το σύνολο των καταγγελλομένων. 5. Ο Πάροχος Δικτύου, στην περίπτωση που μετά από καταγγελία καταναλωτή ή κατόπιν δικής του έρευνας διαπιστώσει ότι οι δευτερογενώς από αυτόν εκχωρηθέντες αριθμοί στον Πάροχο ΥΠΠ δεν χρησιμοποιούνται σύμφωνα με τα οριζόμενα στην κείμενη νομοθεσία για τους εν λόγω αριθμούς, τότε διακόπτει την παροχή των ΥΠΠ. Στην περίπτωση αυτή, σε συνεννόηση με τον Πάροχο Δικτύου Εκκίνησης Κλήσης, προβαίνουν στην μη χρέωση των σχετικών κλήσεων των καταναλωτών ή/και στην επιστροφή των καταγγελθέντων για αυτές τις κλήσεις ποσών. 6. Σε περίπτωση μαζικών καταγγελιών καταναλωτών για μη νόμιμη παροχή συγκεκριμένων ΥΠΠ, ο Πάροχος Δικτύου Εκκίνησης Κλήσης υποχρεούται να διακόψει την παροχή πρόσβασης στις συγκεκριμένες ΥΠΠ και να ενημερώσει σχετικά την ΕΕΤΤ.  (Μετά τη σελ. 386,684) Σελ. 386,685 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.124 7. Εφόσον, μετά την έγγραφη απάντηση του παρόχου στην καταγγελία του καταναλωτή σύμφωνα με τα οριζόμενα στην παράγραφο 2, δεν διευθετηθεί η διαφορά μεταξύ των δύο μερών, ο καταγγέλλων δύναται να απευθυνθεί στην ΕΕΤΤ για να επιληφθεί του θέματος με βάση τις αρμοδιότητές της. Η υποβαλλόμενη στην ΕΕΤΤ καταγγελία περιλαμβάνει και την έγγραφη απάντηση του παρόχου, εφόσον υπάρχει. ΑΡΘΡΟ 9 Άλλες Διατάξεις 1. Στη Σύμβαση μεταξύ Παρόχου Δικτύου και Παρόχου ΥΠΠ περιλαμβάνονται οπωσδήποτε όροι που αφορούν την υποχρέωση του συμβαλλόμενου Παρόχου ΥΠΠ, να συμμορφώνεται με την παρούσα απόφαση καθώς και κάθε σχετική απόφαση της ΕΕΤΤ, ως εκάστοτε ισχύουν.  2. Η ΕΕΤΤ δύναται να συμπληρώνει ή να τροποποιεί τις διατάξεις της παρούσας απόφασης εάν κρίνει ότι αυτό είναι απαραίτητο. Για την τροποποίηση ή τη συμπλήρωση των διατάξεων της παρούσας, η ΕΕΤΤ δύναται να προβαίνει σε διαβουλεύσεις με τους ενδιαφερόμενους φορείς. 